**MJESNA SAMOUPRAVA**

Na području Grada Šibenika osnovano je 16 gradskih četvrti i 29 mjesnih odbora kao oblik neposrednog sudjelovanja građana u odlučivanju o lokalnim poslovima od neposrednog i svakodnevnog utjecaja na život i rad građana.

Gradske četvrti i mjesni odbori dužni su uvažavati interes Grada Šibenika u cjelini.

Gradska četvrt i mjesni odbor su pravne osobe.

**POPIS GRADSKIH ČETVRTI I MJESNIH ODBORA**

1. Gradska četvrt Baldekin I - Šibenik

2. Gradska četvrt Baldekin II Škopinac - Šibenik

3. Gradska četvrt Baldekin III - Šibenik

4. Gradska četvrt Crnica - Šibenik

5. Gradska četvrt Građa - Šibenik

6. Gradska četvrt Jadrija

7. Gradska četvrt Mandalina - Šibenik

8. Gradska četvrt Meterize - Šibenik

9. Gradska četvrt Plišac - Šibenik

10. Gradska četvrt Ražine - Šibenik

11. Gradska četvrt Ražine Donje - Šibenik

12. Gradska četvrt Stari Grad - Šibenik

13. Gradska četvrt Šubićevac - Šibenik

14. Gradska četvrt Varoš - Šibenik

15. Gradska četvrt Vidici - Šibenik

16. Gradska četvrt Zablaće - Šibenik

17. Mjesni odbor Boraja

18. Mjesni odbor Brnjica

19. Mjesni odbor Brodarica

20.Mjesni odbor Danilo

21. Mjesni odbor Danilo Biranj

22. Mjesni odbor Danilo Kraljice

23. Mjesni odbor Donje Polje

24. Mjesni odbor Dubrava kod Šibenika

25. Mjesni odbor Goriš

26. Mjesni odbor Grebaštica Donja

27. Mjesni odbor Grebaštica Gornja

28. Mjesni odbor Jadrtovac

29. Mjesni odbor Kaprije

30. Mjesni odbor Konjevrate

31. Mjesni odbor Krapanj

32. Mjesni odbor Lepenica

33. Mjesni odbor Lozovac

34. Mjesni odbor Mravnica

35. Mjesni odbor Perković

36. Mjesni odbor Podine

37. Mjesni odbor Raslina

38. Mjesni odbor Sitno Donje

39. Mjesni odbor Slivno

40. Mjesni odbor Vrpolje

41. Mjesni odbor Vrsno

42. Mjesni odbor Zaton

43. Mjesni odbor Zlarin

44. Mjesni odbor Žaborić

45. Mjesni odbor Žirje

**Inicijativa i prijedlog za osnivanje novog mjesnog odbora**

Inicijativu i prijedlog za osnivanje mjesnog odbora mogu dati građani, članovi Gradskog vijeća, te Gradonačelnik.

U slučaju da prijedlog daju građani ili njihove organizacije i udruženja, prijedlog se dostavlja u pisanom obliku Gradonačelniku.

**Prijedlog sadrži podatke o:**

1. podatke o predlagatelju,
2. području i granicama mjesnog odbora,
3. sjedište mjesnog odbora
4. osnove pravila mjesnog odbora,
5. te zadatke i izvore financiranja mjesnog odbora.

Gradonačelnik u roku od 15 dana od dana primitka prijedloga utvrđuje da li je prijedlog podnesen na način i po postupku utvrđenim zakonom i ovim Statutom.

Ukoliko Gradonačelnik utvrdi da prijedlog nije podnesen na propisani način i po propisanom postupku, obavijestit će predlagatelja i zatražiti da u roku od 15 dana dopuni prijedlog za osnivanje mjesnog odbora.

Pravovaljani prijedlog Gradonačelnik upućuje Gradskom vijeću, koje je dužno izjasniti se o prijedlogu u roku od 60 dana od prijema prijedloga.

**Tijela mjesnog odbora su:**

1. vijeće mjesnog odbora i
2. predsjednik vijeća mjesnog odbora.

Članove vijeća mjesnog odbora biraju građani s područja mjesnog odbora koji imaju biračko pravo na neposrednim izborima, tajnim glasovanjem, na vrijeme od četiri godine.

Izbornu jedinicu za izbor članova vijeća mjesnog odbora čini cijelo područje mjesnog odbora.

Postupak izbora članova vijeća mjesnog odbora uređuje se posebnom odlukom Gradskog vijeća uz shodnu primjenu odredbe zakona kojim se uređuje izbor članova predstavničkih tijela jedinica lokalne samouprave.

**Izbori za članove vijeća mjesnih odbora:**

Izbore za članove vijeća mjesnih odbora raspisuje Gradsko vijeće.

Od dana raspisivanja izbora pa do dana izbora ne može proteći manje od 30 dana niti više od 60 dana.

Vijeće mjesnog odbora ima, uključujući i predsjednika, 5 do 9 članova.

Broj članova vijeća mjesnog odbora se određuje prema broju stanovnika na području mjesnog odbora na način:

* pet članova u mjesnom odboru koji ima do 200 birača,
* sedam članova u mjesnom odboru koji ima od 201 do 500 birača,
* devet članova u mjesnom odboru koji ima preko 500 birača.

**Vijeće mjesnog odbora**

- donosi program rada mjesnog odbora,

- pravila mjesnog odbora,

- poslovnik o svom radu,

- financijski plan i godišnji obračun,

te obavlja druge poslove utvrđene zakonom, Statutom Grada Šibenika i odlukama Gradskog vijeća i Gradonačelnika.

**Predsjednik vijeća mjesnog odbora**

Vijeće mjesnog odbora bira predsjednika vijeća iz svog sastava većinom glasova svih članova na vrijeme od četiri godine.

Predsjednik vijeća predstavlja mjesni odbor i za svoj rad odgovoran je vijeću mjesnog odbora.